128 
Ülési jegyzőkönyvek. 
szés helyéül s 2 kis kő találtatott a trabecularis hólyagban. 
Állandó nelatoncatheter alkalmazása mellett első nap a sebbe 
s hólyagba is xeroformgaze esik helyeztetett; másnap már csak 
anyaggal takartatott be a seb. 
Láztalan gyógyulás, de minden 4. órában catbeterrel 
ereszti le vizeletét. 
Elnök előadónak köszönetét mondván az ülést berekeszti. 
Tizedik és tizenegyedik szakülés 1900. deczember-hó 5. 
és 1900. deczember-hó 12-én. 
Elnök : Dr. S c h m i d Hugó. Jegyző : Dr. H a r d t m u t h 
Károly. 
Mindkét ülés tárgyát képezi Dr Pávay Vájná Gábor elő- 
adása a hastyphusról az 1897— 1900-ig terjedő időszakban 
általa észlelt 102 eset kapcsán. 
Előadó mindenekelőtt kifejti és tüzetesen ismerteti a has- 
typhus lényegét, a kórokozó Ebért és Gaffky-féle bacillu- 
sokat — melyeket be is mutatott — azoknak biológiai viszo- 
nyait és kimutatási módjait, szól továbbá a typhus tovaterjesz- 
tésében nagy szerepet játszó Fodor és Pette nkoffer-féle 
elméletekről. Előadó a Fodor -féle talajvíz theoriának a fel- 
tétlen hive, mert annak igazságáról az utóbbi 4 év alatt igen 
sok esetben meggyőződött. Tárgyalja aztán a typhus kórbonc- 
tanát s annak különféle localizalióját, tüzetesebben ismerteti az 
ujabbi nomenclatúrában felmerült nephro-, gastro-, colo- 
és p n e u m 0 - typhusokat s azok lényegét. Aztán áttér a typhus 
klinikai felosztására s azok tüneteire s mintegy 80 jelegzetes 
láztábla bemutatása mellett tüzetesen kifejti a hőmenet szabályos 
lefutását s annak mindenféle aberratióját, szól továbbá az utó- 
lázakról, a visszaesésekről, a kiujulásokról s ezeknek okairól, 
természetesen mindannyiszor illusztrálva az általa észlelt esetek 
lázgörbéinek bemutatásával, különösen hangsúlyozva a hőbeli 
ingadozások prognostikai jelentőségét, majd ismerteti a typhus 
időbeli lefolyását s az idegrendszer súlyos zavarait a typho- 
toxinok hatásából vezeti le. Az általa észlelt esetekben előforduló 
szövődményeket is kimeritöen tárgyalja, mint a fekélyes szív- 
belhártyalobot, sárgaságot, tüdőlobot, bélvérzést, bélátfúródást. 
